Diari Oficial de la Generalitat Valenciana


Sumari del DOGV 8323, del 22-06-2018 (2018/5998)

RESOLUCIÓ de 15 de juny de 2018, de la Conselleria d'Educació, Investigació, Cultura i Esport, per la qual es concedeixen subvencions destinades a finançar obres de remodelació i construcció de locals socials de les societats musicals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8323

Data del DOGV
:   22-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5998


Data del document
:   15-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de juny de 2018, de la Conselleria d'Educació, Investigació, Cultura i Esport, per la qual es concedeixen subvencions destinades a finançar obres de remodelació i construcció de locals socials de les societats musicals de la Comunitat Valenciana. [2018/5998]  
Mitjançant Resolució de 7 de març de 2018 (DOGV 8253, 13.03.2018), de la Conselleria d'Educació, Investigació, Cultura i Esport, es va convocar la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana en 2018.  
Aquestes subvencions es regeixen per les bases reguladores aprovades per l'Ordre 57/2016, de 21 de setembre (DOGV 7881, 26.09.2016), d'aquesta conselleria, modificades parcialment per l'Ordre 41/2017, de 24 d'octubre (DOGV 8166, 09.11.2017), dictada igualment per aquest departament.  
Una vegada instruïts els corresponents expedients, la comissió tècnica prevista en la base 4 de les bases reguladores, en sessió celebrada el 15 de maig de 2018, va efectuar la valoració de les sol·licituds presentades i va proposar la distribució d'aquestes ajudes. La Direcció General de Cultura i Patrimoni ha proposat la concessió d'aquestes subvencions amb conformitat amb l'esmentat dictamen de la comissió tècnica.  
Per tot això, a proposta de la direcció general de Cultura i Patrimoni i d'acord amb el que es preveu en les bases reguladores d'aquesta convocatòria, resolc:  
  
Primer  
Concedir les subvencions que s'indiquen en l'annex I d'aquesta resolució a les societats musicals que figuren en aquest annex, per import total de 749.538,29 ?, que es finançaran amb càrrec a la línia S7275000, aplicació econòmica 01.39.65.263.52.5 dels pressupostos de la Generalitat per a 2018.  
  
Segon  
1. Denegar les subvencions que figuren en l'annex II pels motius que s'indiquen en cada cas.  
2. No admetre en aquest procediment els sol·licitants que figuren en l'annex III pels motius esmentats en cada cas.  
  
Tercer  
1. Acceptar el desistiment de la sol·licitud presentada per la societat musical que figura en l'annex IV.  
2. Tindre per desistides les respectives sol·licituds de les societats musicals que s'indiquen en l'annex V d'aquesta resolució, excloses d'aquest procediment per no aportar la documentació requerida prevista en les bases reguladores o en la resolució de convocatòria ni atendre el requeriment d'esmena o millora formulat per l'òrgan instructor o fer-ho fora del termini concedit a aquest efecte.  
  
Quart  
1. Els beneficiaris d'aquestes ajudes hauran d'executar les inversions previstes i complir totes les obligacions que els corresponen d'acord amb l'establit en les bases reguladores esmentades i en la legislació sobre subvencions.  
2. El tràmit de pagament d'aquestes subvencions s'iniciarà una vegada justificada l'execució de la inversió per part dels seus beneficiaris. La documentació que ha d'integrar el compte justificatiu a presentar és la indicada a la base 9 de les bases reguladores.  
3. D'acord amb el que disposa l'apartat deu, incís 1, de la Resolució de 7 de març de 2018, d'aquesta conselleria, per la qual es van convocar aquestes ajudes, el termini per presentar la documentació justificativa de l'execució de les inversions subvencionades finalitza el 5 de novembre de 2018.  
En virtut del que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda mitjançant recurs potestatiu de reposició o bé s'hi podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució.  
b) El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
  
València, 15 de juny de 2018. El conseller d'Educació, Investigació, Cultura i Esport: Vicent Marzà Ibáñez.